Държавен вестник, бр. 55, 2020 г., стр. 61

БРОЙ  55	
Д Ъ Р Ж А В Е Н  В Е С Т Н И К 	
СТР.  61  
18. наименование на пазарния участник;
19. ACER код на пазарния участник.
Чл. 295. (1) Търговските участници се 
задължават да разкрият публично информа­
цията възможно най-рано, но не по-късно 
от 60 минути след настъпване на събитието. 
Информацията се разкрива публично чрез 
съобщение на интернет сайта на съответния 
търговски участник, както и на интернет 
страницата на оператора, съгласно Инструк­
ция „Публикуване на вътрешна информация 
на интернет страницата на БНЕБ – ЕАД“.
(2) За да бъде публикувана информацията 
незабавно, търговският участник самостоя­
телно регистрира съобщението на интернет 
страницата на оператора, след което инфор­
мацията става публично достъпна. За тази 
цел търговският участник предварително е 
получил от оператора профил с потребителско 
име и парола за достъп и връзка към интернет 
страницата на оператора.
(3) Търговският участник носи отговорност 
за пълнотата, точността и навременното пре­
доставяне на информацията, подлежаща на 
публично разкриване.
Чл. 296. Търговският участник може на 
своя отговорност по изключение да забави 
публичното разкриване, за да не накърни 
законните си интереси, при условие че такъв 
пропуск няма да подведе обществеността и 
търговският участник може да гарантира по­
верителността на информацията и не взема 
решения, свързани с търгуването на борсовия 
пазар въз основа на тази информация.
Чл. 297. При съобщение, свързано със спи­
ране, ограничаване, увеличаване на мощността 
или демонтаж на мощност, ако операторът 
определи, че такова съобщение не е доста­
тъчно или не описва адекватно съответната 
информация, БНЕБ – ЕАД, може да изиска 
от търговския участник да предостави допъл­
нително разяснение.
Раздел V
Предоставяне на информация
Чл. 298. Всеки търговски участник се 
съгласява, че:
1. БНЕБ – ЕАД, предоставя периодично 
информация за търговията на борсовия пазар 
и друга съответна информация на съответния 
регулаторен орган;
2. БНЕБ – ЕАД, предоставя информация, 
независимо дали такава информация е при­
добита в контекста на анализ или не, при 
поискване от регулаторния орган или ком­
петентен такъв;
3. БНЕБ – ЕАД, може да предоставя ин­
формация на други борсови оператори или 
преносния оператор, при условие че има 
писмена договорка между БНЕБ – ЕАД, и 
съответната страна, за целево и поверително 
третиране на такава информация;
4. комуникацията с БНЕБ – ЕАД, може да 
се записва, съхранява и използва във връзка с 
наблюдението на спазването на тези правила 
и приложимото законодателство; всеки тър­
говски участник осигурява всички необходими 
съгласия от съответните служебни лица, слу­
жители и представители, преди такива лица 
да комуникират с БНЕБ – ЕАД, от името на 
търговския участник.
Чл. 299. Получената по реда на тази глава 
информация се използва единствено за цели­
те, посочени в тези правила. БНЕБ – ЕАД, 
може да оповести резултатите от извършените 
наблюдения и контрол по конкретен въпрос, 
при условие че името на съответния търговски 
участник не се разкрива.
Чл. 300. БНЕБ – ЕАД, може публично да 
разкрива името на търговски участник по 
време на наблюдението единствено ако тако­
ва разкриване е необходимо, за да поддържа 
целостта на борсовия пазар.
Чл. 301. БНЕБ – ЕАД, провежда наблюде­
ние и анализ на борсовия пазар за възможни 
неправомерни действия, извършени на този 
пазар.
Чл. 302. БНЕБ – ЕАД, уведомява КЕВР в 
случай на съмнение за осъществено неправо­
мерно действие на борсовия пазар.
Г л а в а  д е с е т а
ИНФОРМАЦИЯ И КОМУНИКАЦИЯ
Раздел I
Собственост върху информацията
Чл. 303. Информация, представена под 
формата на оферти за покупка и/или продажба 
от търговските участници чрез ЕСТ или по 
друг начин, както и информацията, произти­
чаща от търговията на пазарните сегменти, 
принадлежат на БНЕБ – ЕАД.
Чл. 304. БНЕБ – ЕАД, има право да ползва 
и обработва информацията за подадени оферти 
и реализирани сделки и друга информация 
по отношение на физическите и финансовите 
взаимоотношения без задължение за повери­
телност към търговските участници, докол­
кото такава информация не засяга отделен 
търговски участник. Търговските участници 
нямат право на възнаграждение по отношение 
на такива дейности.
Чл. 305. БНЕБ – ЕАД, може във всеки един 
момент да поиска правна и финансова инфор­
мация, свързана с участието на търговския 
участник на борсовия пазар на електрическа 
енергия. Непредоставяне на информацията в 
определения от БНЕБ – ЕАД, срок се счита 
за неизпълнение на правилата.
Чл. 306. БНЕБ – ЕАД, предоставя инфор­
мация на компетентните органи в съответствие 
с приложимото законодателство. 
Чл. 307. БНЕБ – ЕАД, има право да разкри­
ва информация в съответствие с глава девета.